มูดีส์คาดราคาแร่เหล็กร่วงหนักปีหน้า เหตุอุปทานสูงกว่าอุปสงค์
มูดีส์คาดราคาแร่เหล็กร่วงหนักปีหน้า เหตุอุปทานสูงกว่าอุปสงค์
28 ต.ค. 2558

มูดีส์ อินเวสเตอร์ส เซอร์วิส เปิดเผยว่า คาดราคาแร่เหล็กจะร่วงลงอย่างหนักในปีหน้า โดยคาดว่าราคาจะเคลื่อนไหวที่ระดับเฉลี่ย 45 ดอลลาร์ต่อตัน ทั้งในปี 2559 และปี 2560 จากก่อนหน้านี้ที่ประเมินราคาเฉลี่ยไว้ที่ราว 58 ดอลลาร์ต่อตัน
ส่วนสาเหตุที่ทำให้มูดีส์ปรับลดคาดการณ์ราคาแร่เหล็กนั้น เป็นผลมาจากปริมาณแร่เหล็กที่เพิ่มสูงขึ้นจากกลุ่มผู้ผลิตรายใหญ่ ท่ามกลางอุปสงค์ที่อ่อนแอลงในจีน
ทั้งนี้ มูดีส์คาดว่า อุปทานแร่เหล็กจะปรับตัวสูงขึ้น เนื่องจากผู้ผลิตรายใหญ่ได้เพิ่มการผลิตในภาคส่วนที่มีต้นทุนต่ำ โดยราคาแร่เหล็กมีแนวโน้มปรับตัวลงเป็นปีที่ 3 ขณะที่บริษัทริโอ ทินโต กรุ๊ปและเวล เอสเอ ได้เพิ่มการส่งออกแร่เหล็กจากออสเตรเลียและบราซิล